[{"text_idx": "#000004", "text": "Anett Kontaveit alistas Ostrava turniiri veerandfinaalis olu\u0308mpiavo\u0303itja Belinda Bencici (S\u030cveits, 3) 6:4, 6:3 ja jo\u0303udis poolfinaali."}, {"text_idx": "#000005", "text": "Anett on ma\u0308nginud Ostravas \u201carveametniku ta\u0308psusega\u201d \u2013 ko\u0303ik setid on lo\u0303ppenud kas 6:3 vo\u0303i 6:4. To\u0303si, ta\u0308na ei oleks pidanud esimese seti tulemus olema 6:4, sest Anettil tekkis ootamatu no\u0303rkuseperiood seisul 5:1, 30:0."}, {"text_idx": "#000006", "text": "Meenutame, et mullu jaanuaris alistas Anett Bencici Austraalia lahtistel 6:0, 6:1. Nu\u0308u\u0308d haaras Eesti esireket seisul 1:1 ta\u0308ielikult initsiatiivi, tal o\u0303nnestus sisuliselt ko\u0303ik. Bencic ka\u0308is va\u0308ljakul juba hapu na\u0308oga, sest ku\u0308llap talle eelmine ma\u0308ng meenus ja sarnane \u201csaun\u201d oli tulemas. Aga siis lasi Anett vastase peost. Olnud enne teinud vo\u0303ib-olla 2-3 lihtviga, hakkas nu\u0308u\u0308d neid tulema u\u0308levalt (serv), vasakult ja paremalt. Ta alustas halba perioodi topeltveaga, siis tegi kaks lihtviga. Ometi teenis Kontaveit veel seisul 5:1 ka settpalli, aga ja\u0308rgnesid uued vead."}, {"text_idx": "#000007", "text": "Sama kordus seisul 5:3, 30:0, aga nu\u0308u\u0308d selle erinevusega, et esimese punkti vo\u0303itis Bencic ta\u0308nu heale to\u0303rjele. Seeja\u0308rel aga eksis Anett ise. Kuid ometi oli seisul 4:5 servima minnes na\u0308rv sees hoopis Bencicil. Ta oli tulnud raskest seisust va\u0308lja ja vaja oli vo\u0303tta veel u\u0308ks geim. Paar eksimust s\u030cveitslannalt andsid Anettile julguse tagasi ja ta murdis nulliga."}, {"text_idx": "#000008", "text": "Teine sett ei olnud nii \u201cseikluslik\u201d. Pa\u0308rast esimeste geimide vastastikuseid murdeid vo\u0303ttis Anett hea to\u0303rjema\u0308nguga a\u0308ra vastase servi seisul 3:2. Oma servi vo\u0303itis ta seeja\u0308rel nulliga ja kuigi ja\u0308i seisul 5:3 taha 15:30, pa\u0308a\u0308stis nu\u0308u\u0308d punkti riskantne teine serv. Vo\u0303idu vo\u0303ttis Anett teiselt mats\u030cpallilt stiilse tagaka\u0308ekrossi a\u0308ralo\u0308o\u0308giga."}, {"text_idx": "#000009", "text": "Kuigi esimese seti ja\u0308rel oli Anett a\u0308ralo\u0308o\u0308kide/lihtvigadega miinuses, sai ta lo\u0303puks kirja 29 a\u0308ralo\u0308o\u0308ki ja 19 lihtviga. Pole midagi o\u0308elda, Bencic on Anettile sobiv vastane. Sest kui eelmine tulemus tuli ka vastase no\u0303rga ma\u0308ngu arvelt, siis praegu on s\u030cveitslanna paremas vormis ja hakkas u\u0308ldiselt korralikult vastu, ainult esimese seti keskel oli ta u\u0308sna tu\u0308hi. Ometi oli Anetti vo\u0303it piisavalt kindel ja see na\u0308itab, et Benciciga on tal taktikaliselt lihtne ma\u0308ngida. Kuigi eks see so\u0303ltub ka enda vormist, mis Anettil on praegu to\u0303esti suurepa\u0308rane."}, {"text_idx": "#000010", "text": "Anett lo\u0303i 5 a\u0308ssa ja tegi 3 topeltviga, Bencici numbrid olid vastavalt 2 ja 1. Mo\u0303lema esimese servi protsent oli 69, kuid punkte esimeselt pallingult vo\u0303itis Kontaveit 76% ja Bencic 53%. See on ikkagi va\u0308ga suur vahe. Vaevalt valmistab Bencicile ka ro\u0303o\u0303mu, et ta murdepalle realiseeris 4st 3, sest Anetti 8st 5 oli ju lo\u0303puks ikkagi parem."}, {"text_idx": "#000011", "text": "Poolfinaalis kohtub Kontaveit Petra Kvitovaga (Ts\u030cehhi, 2). Huvitav, et peaaegu oleks Ostravas saanud poolfinaali neli ko\u0303rgeima asetusega ma\u0308ngijat, kuid Anett \u201crikkus\u201d selle a\u0308ra. Sest tabeli u\u0308lemisel poolel on vastamisi Iga Swiatek (Poola, 1) ja Maria Sakkari (Kreeka, 4). Need mo\u0303lemad ma\u0308ngijad on Anetti viimase kahe kuu jooksul korra vo\u0303itnud."}, {"text_idx": "#000012", "text": "Kuid Kvitovaga kohtus Kontaveit viimati ma\u0308rtsikuus Doha turniiril ja kaotas kolmes setis. 31-aastane ts\u030cehhitar on Anettile vana tuttav, kes juhib tema vastu 5:2. Ko\u0303vakattel on seis Kvitova kasuks 3:1."}, {"text_idx": "#000017", "text": "Petra Kvitova viis turniirivo\u0303itude arvu neljandasse ku\u0308mnesse"}, {"text_idx": "#000018", "text": "Petra Kvitova rikkus Jelena Ro\u0303bakina duubli"}, {"text_idx": "#000023", "text": "TennisNet.ee \u2013 mis? miks? ja kellele?"}]